**גרגוריו פלטריניירי** (באיטלקית: **Gregorio Paltrinieri**; נולד ב-5 בספטמבר 1994) הוא שחיין איטלקי. הוא האלוף האולימפי (ריו דה ז'ניירו 2016), פעמיים ברציפות אלוף העולם (קאזאן 2015 ובודפשט 2017), 3 פעמים ברציפות אלוף אירופה (דברצן 2012, ברלין 2014 ולונדון 2016) ושיאן אירופה במשחה ל-1500 מטר. שיאן עולם (2015–2021) במשחה ל-1500 מטר חופשי לבריכת 25 מטר (נתניה 2015). אלוף העולם (קוואנגג'ו 2019), פעמיים ברציפות אלוף אירופה (2014 ו-2016) ושיאן אירופה במשחה ל-800 מטר חופשי.

ביוגרפיה
--------

פלטריניירי נולד בקארפי. הוא מתאמן בקבוצת קופרנוטו בהדרכת סטפנו מוריני.

### 2012

#### אלוף אירופה

באליפות אירופה בשחייה שנערכה בדברצן, הונגריה במאי 2012 זכה פלטריניירי בשתי מדליות, זהב וכסף. מדליית זהב במשחה ל-1500 מטר חופשי בתוצאה של 14:48.92 דקות, לפני גרגה קיש (14:58.15 דקות) וגרגיי גיורטה (15:04.38 דקות), שניהם מהונגריה. מדליית כסף, במשחה ל-800 מטר חופשי בתוצאה של 7:52.23 דקות, אחרי גרגה קיש (7:49.46 דקות) ולפני סרגיי פרולוב מאוקראינה (7:52.81 דקות).

באולימפיאדת לונדון (2012) סיים פלטריניירי במקום חמישי במשחה ל-1500 מטר חופשי בתוצאה של 14:51.92 דקות. בשלב המוקדמות הוא קבע תוצאה של 14:50.11 דקות ועלה מהמקום הרביעי.

#### סגן אלוף עולם (בריכת 25 מטר)

באליפות אירופה (בריכת 25 מטר) שנערכה בשארטר, צרפת בנובמבר אותה שנה זכה פלטריניירי במדליית זהב במשחה ל-1500 מטר בתוצאה של 14:27.78 דקות, לפני סרגיי פרולוב (14:30.87 דקות) ואנתוני פנייר מצרפת (14:41.97 דקות). שלושה שבועות לאחר מכן, באליפות העולם (בריכת 25 מטר) שנערכה באיסטנבול, טורקיה בדצמבר אותה שנה הוא זכה במדליית כסף במשחה ל-1500 מטר חופשי בתוצאה של 14:31.13 דקות, אחרי מאס גלסנר מדנמרק (14:30.01 דקות) לפני פול יואנסן מאיי פארו (14:36.93 דקות).

### 2013

באליפות העולם שנערכה בברצלונה ספרד ביולי 2013 זכה פלטריניירי במדליית ארד במשחה ל-1500 מטר חופשי בתוצאה של 14:45.37 דקות, אחרי סון יאנג מסין (14:41.15 דקות) וראיין קוקריין מקנדה (14:42.48 דקות). נוסף לכך, הוא סיים במקום שישי במשחה ל-800 מטר חופשי בתוצאה של 7:50.29 דקות.

### 2014

#### שיאן אירופה

באליפות אירופה שנערכה בברלין גרמניה באוגוסט זכה פלטריניירי בשתי מדליות זהב, במשחה ל-800 מטר חופשי בשיא אליפות חדש של 7:44.98 דקות, לפני פול יואנסן (7:48.49 דקות) ובן ארצו גבריאלה דטי (7:49.35 דקות) ופעם שנייה ברציפות במשחה ל-1500 מטר חופשי בשיא אירופה חדש של 14:39.93 דקות, לפני פול יואנסן (14:50.59 דקות) וגבריאלי דטי (14:52.53 דקות).

#### אלוף עולם (בריכת 25 מטר)

באליפות העולם (בריכת 25 מטר) שנערכה בדוחא, קטר בדצמבר אותה שנה זכה פלטריניירי במדליית זהב במשחה ל-1500 מטר חופשי בשיא אליפות ובשיא אירופה חדש של 14:16.10 דקות לפני אוסאמה מלולי מתוניסיה שקבע שיא אפריקה חדש של 14:18.79 דקות ולפני ראיין קוקריין שקבע שיא אמריקה חדש של 14:23.35 דקות.

### 2015

#### אלוף עולם

באליפות העולם שנערכה בקאזאן, רוסיה באוגוסט 2015 זכה פלטריניירי בשתי מדליות, זהב וכסף. מדליית זהב, במשחה ל-1500 מטר חופשי בשיא אירופה חדש של 14:39.67 דקות, לפני קונור יגר מארצות הברית (14:41.20 דקות) וראיין קוקריין (14:51.08 דקות). סון יאנג שיאן ואלוף העולם שעלה למשחה הגמר לא התייצב למשחה. מדליית כסף, במשחה ל-800 מטר חופשי בשיא אירופה חדש של 7:40.81 דקות, אחרי סון יאנג (7:39.96 דקות) ולפני מק הורטון מאוסטרליה (7:44.02 דקות).

#### שיאן עולם (בריכת 25 מטר)

באליפות אירופה (בריכת 25 מטר) שנערכה במכון וינגייט, נתניה בדצמבר אותה שנה זכה פלטריניירי במדליית זהב במשחה ל-1500 מטר חופשי בשיא עולם חדש של 14:08.06 דקות, שיפור של למעלה מ-2 שניות לשיא הוותיק בן ה-14 שנים של גרנט האקט מאוסטרליה (14:10.10 דקות) וזכה לתואר השחיין המצטיין באליפות.

### 2016

באליפות אירופה שנערכה בלונדון במאי 2016 הגן פלטריניירי על תואריו לאחר שזכה בשתי מדליות זהב, במשחה ל-800 מטר חופשי בשיא אליפות חדש של 7:42.33 דקות, לפני גבריאלה דטי (7:43.52 דקות) ומיכאילו רומנצ'וק מאוקראינה (7:47.99 דקות) ובמשחה ל-1500 מטר חופשי בשיא אירופה של 14:34.04 דקות, לפני גבריאלה דטי (14:48.75 דקות) ומיכאילו רומנצ'וק (14:50.33 דקות).

#### אלוף אולימפי

באולימפיאדת ריו דה ז'ניירו (2016) זכה פלטריניירי במדליית זהב במשחה ל-1500 מטר חופשי בתוצאה של 14:34.57 דקות, לפני קונור דווייר מארצות הברית (14:39.48 דקות) ובן ארצו גבריאלה דטי (14:40.86 דקות). 

באליפות העולם (בריכת 25 מטר) שנערכה בוינדזור, אונטריו, קנדה בדצמבר אותה שנה זכה פלטריניירי במדליית כסף במשחה ל-1500 מטר חופשי בתוצאה של 14:21.94 דקות, אחרי פארק טאי-הוואן מקוריאה הדרומית שקבע שיא אליפות חדש של 14:15.51 דקות ולפני וויצ'ך ווידק מפולין (14:25.37 דקות).

### 2017

באליפות העולם שנערכה בבודפשט, הונגריה ביולי 2017 זכה פלטריניירי בשתי מדליות, זהב וארד. מדליית זהב, במשחה ל-1500 מטר חופשי בתוצאה של 14:35.85 דקות, לפני מיכאילו רומנצ'וק (14:37.14 דקות) ומק הורטון (14:47.70 דקות) ובכך הגן על תוארו ומדליית ארד, במשחה ל-800 מטר חופשי בתוצאה של 7:42.44 דקות, אחרי גבריאלה דטי (7:40.77 דקות) ווויצ'ך ווידק (7:41.73 דקות).

### 2018

באליפות אירופה שנערכה בגלאזגו, סקוטלנד באוגוסט 2018 זכה פלטריניירי בשתי מדליות, כסף וארד. מדליית כסף במשחה ל-800 מטר חופשי בתוצאה של 7:45.12 דקות, אחרי מיכאילו רומנצ'וק (7:42.96 דקות) ולפני פלוריאן ולברוק מגרמניה (7:45.60 דקות) ומדליית ארד במשחה ל-1500 מטר חופשי 14:42.85 דקות, אחרי פלוריאן ולברוק (14:36.15 דקות) ומיכאילו רומנצ'וק (14:36.88 דקות).

באליפות העולם (בריכת 25 מטר) שנערכה בהאנגג'ואו, סין בדצמבר אותה שנה הוא זכה פלטריניירי במדליית כסף במשחה ל-1500 מטר חופשי בתוצאה של 14:09.87 דקות, אחרי מיכאילו רומנצ'וק שקבע שיא אליפות חדש של 14:09.14 דקות ולפני הנריק כריסטיאנסן מנורווגיה (14:19.39 דקות).

### 2019

באליפות העולם שנערכה בקוואנגג'ו, קוריאה הדרומית ביולי 2019 השתתף פלטריניירי הן בתחרויות השחייה והן בתחרויות השחייה במים פתוחים וזכה ב-3 מדליות, אחת מכל סוג. מדליית זהב, במשחה ל-800 מטר חופשי בשיא אירופה חדש של 7:39.27 דקות, לפני הנריק כריסטיאנסן (7:41.28 דקות) ודוד אוברי מצרפת (7:42.08 דקות). מדליית כסף, במשחה שליחים במים פתוחים 4x1250 מטר חופשי משולב ביחד עם רקלה ברוני, ג'וליה גבריאלסקי ודומניקו אצ'רנצה בתוצאה של 53:58.9 דקות, אחרי גרמניה (53:58.7 דקות) ולפני ארצות הברית (53:59.0 דקות). מדליית ארד במשחה ל-1500 מטר חופשי בתוצאה של 14:38.75 דקות, אחרי פלוריאן ולברוק (14:36.54 דקות) ומיכאילו רומנצ'וק (14:37.63 דקות). נוסף לכך, הוא סיים במקום שישי במשחה ל-10 ק"מ במים פתוחים (1:48:01.0 שעות), 3.6 שניות איטי ממדליית ארד.

### 2020

באליפות איטליה שנערכה ב-13 באוגוסט 2020 הוא זכה במדליית זהב במשחה ל-1500 מטר חופשי בשיא אירופה חדש של 14:33.10 דקות.

### 2021

באולימפיאדת טוקיו (2020) זכה פלטריניירי בשתי מדליות, כסף וארד. מדליית כסף במשחה ל-800 מטר חופשי בתוצאה של 7:42.11 דקות, אחרי רוברט פינק מארצות הברית (7:41.87 דקות) ולפני מיכאילו רומנצ'וק (7:42.33 דקות). ומדליית ארד במשחה מים פתוחים ל-10 ק"מ בתוצאה של 1:49:01.1 שעות, אחרי פלוריאן ולברוק (1:48:33.7 שעות) וקרישטוף רשובסקי מהונגריה (1:48:59.0 שעות).

### 2022

באליפות העולם שנערכה בבודפשט ביוני 2022 זכה ב-4 מדליות, 2 זהב, 1 כסף ו-1 ארד. מדליות זהב, במשחה ל-1500 מטר חופשי בשיא אליפות ובשיא אירופה חדש של 4:32.80 דקות, לפני רוברט פינק מארצות הברית (14:36.70 דקות) ופלוריאן ולברוק (14:36.94 דקות) ובמשחה למים פתוחים ל-10 ק"מ בתוצאה של 1:50:56.8 שעות, לפני בן ארצו דומניקו אצ'רנצה (1:50:58.2 שעות) ופלוריאן ולברוק (1:51:11.2 שעות). מדליית כסף במשחה למים פותחים ל-5 ק"מ בתוצאה של 52:52.7 דקות, אחרי פלוריאן ולברוק (52:48.8 דקות) ולפני מיכאילו רומנצ'וק (53:13.9 דקות) ומדליית ארד במשחה שליחים 4x1.25 ק"מ בתוצאה של 1:04:43.0 שעות, אחרי גרמניה (1:04:40.5 שעות) והונגריה (1:04:43.0 שעות).

### 2023

באליפות העולם שנערכה בפוקואוקה ביולי 2023 זכה במדליית כסף במשחה ל-5 ק"מ בתוצאה של 54:02.5 דקות, אחרי פלוריאן ולברוק (53:58.0 דקות) ולפני דומניקו אצ'רנצה (54:04.2 דקות). נוסף לכך, הוא סיים במקום חמישי במשחה ל-10 ק"מ בתוצאה של 1:51:40.7 דקות.

שיאים אישיים
------------

### בריכה אולימפית

* 200 מטר חופשי: 1:50.96 דקות (2012)
* 400 מטר חפשי: 3:46.29 דקות (2018)
* 800 מטר חופשי: 7:39.27 דקות (2019), **שיא אירופה**
* 1500 מטר חופשי: 14:32.80 דקות (2022), **שיא אירופה**
* 5000 מטר חופשי: 50:56.50 דקות (2014)

### בריכת 25 מטר

* 200 מטר חופשי: 1:49.80 דקות (2013)
* 400 מטר חופשי: 3:42.47 דקות (2015)
* 800 מטר חופשי: 7:30.31 דקות (2018), שיא איטליה
* 1500 מטר חופשי: 14:08.06 דקות (2015), **שיא עולם בעבר**

ראו גם
------

| עיינו גם בפורטל: |
| --- |
|  | **פורטל שחייה** |

ויקישיתוף מדיה וקבצים בנושא **גרגוריו פלטריניירי** בוויקישיתוף
* התפתחות שיא העולם במשחה ל-1500 מטר חופשי

קישורים חיצוניים
----------------

* גרגוריו פלטריניירי, ברשת החברתית אקס (טוויטר)
* גרגוריו פלטריניירי, ברשת החברתית אינסטגרם
* גרגוריו פלטריניירי, באתר הוועד האולימפי הבין-לאומי
* גרגוריו פלטריניירי, באתר olympedia.org
* גרגוריו פלטריניירי, באתר Swimrankings
* גרגוריו פלטריניירי, באתר SwimSwam

|  אלופים אולימפיים - משחה ל-1500 מטר חופשי (גברים) |
| --- |
| 

|  |
| --- |
| 1896: (1200 מטר) אלפרד האיוש הונגריה (1867–1918)הונגריה (1867–1918) • 1900: (1000 מטר) ג'ון ארתור ג'רוויס בריטניהבריטניה • 1904: (1 מייל) אמיל ראוש גרמניהגרמניה • 1906: (1 מייל) הנרי טיילור בריטניהבריטניה • 1908: הנרי טיילור בריטניהבריטניה • 1912: ג'ורג' הודג'סון קנדהקנדה • 1920: נורמן רוס ארצות הבריתארצות הברית • 1924: בוי צ'רלטון אוסטרליהאוסטרליה • 1928: ארנה בורג שוודיהשוודיה • 1932: קוסו קיטאמורה יפןיפן • 1936: נובורו טראדה יפןיפן • 1948: ג'יימס מקליין ארצות הבריתארצות הברית • 1952: פורד קונו ארצות הבריתארצות הברית • 1956: מוריי רוז אוסטרליהאוסטרליה • 1960: ג'ון קונרדס אוסטרליהאוסטרליה • 1964: בוב וינדל אוסטרליהאוסטרליה • 1968: מייק ברטון ארצות הבריתארצות הברית • 1972: מייק ברטון ארצות הבריתארצות הברית • 1976: בריאן גודל ארצות הבריתארצות הברית • 1980: ולדימיר סלניקוב ברית המועצותברית המועצות • 1984: מייק אובריין ארצות הבריתארצות הברית • 1988: ולדימיר סלניקוב ברית המועצותברית המועצות • 1992: קירן פרקינס אוסטרליהאוסטרליה • 1996: קירן פרקינס אוסטרליהאוסטרליה • 2000: גרנט האקט אוסטרליהאוסטרליה • 2004: גרנט האקט אוסטרליהאוסטרליה • 2008: אוסאמה מלולי תוניסיהתוניסיה • 2012: סון יאנג הרפובליקה העממית של סיןהרפובליקה העממית של סין • 2016: גרגוריו פלטריניירי איטליהאיטליה • 2020: רוברט פינק ארצות הבריתארצות הברית |

 |

| אלופי עולם בשחייה – משחה ל-800 מטר חופשי (גברים) |
| --- |
| 

|  |  |
| --- | --- |
| 2001: איאן ת'ורפ אוסטרליהאוסטרליה • 2003: גרנט האקט אוסטרליהאוסטרליה • 2005: גרנט האקט אוסטרליהאוסטרליה • 2007: פרזמיסלו סטאנצ'יק פוליןפולין • 2009: ז'אנג לין הרפובליקה העממית של סיןהרפובליקה העממית של סין • 2011: סון יאנג הרפובליקה העממית של סיןהרפובליקה העממית של סין • 2013: סון יאנג הרפובליקה העממית של סיןהרפובליקה העממית של סין • 2015: סון יאנג הרפובליקה העממית של סיןהרפובליקה העממית של סין • 2017: גבריאלה דטי איטליהאיטליה • 2019: גרגוריו פלטריניירי איטליהאיטליה • 2022: רוברט פינק ארצות הבריתארצות הברית • 2023: אחמד חפנאווי תוניסיהתוניסיה |  |

 |

| אלופי עולם בשחייה – משחה ל-1500 מטר חופשי (גברים) |
| --- |
| 

|  |  |
| --- | --- |
| 1973: סטפן הולנד אוסטרליהאוסטרליה • 1975: טים שו ארצות הבריתארצות הברית • 1978: ולדימיר סלניקוב ברית המועצותברית המועצות • 1982: ולדימיר סלניקוב ברית המועצותברית המועצות • 1986: ריינר הנקל מערב גרמניהמערב גרמניה • 1991: ירג הופמן גרמניהגרמניה • 1994: קירן פרקינס אוסטרליהאוסטרליה • 1998: גרנט האקט אוסטרליהאוסטרליה • 2001: גרנט האקט אוסטרליהאוסטרליה • 2003: גרנט האקט אוסטרליהאוסטרליה • 2005: גרנט האקט אוסטרליהאוסטרליה • 2007: מאתס סורימוביץ' פוליןפולין • 2009: אוסאמה מלולי תוניסיהתוניסיה • 2011: סון יאנג הרפובליקה העממית של סיןהרפובליקה העממית של סין • 2013: סון יאנג הרפובליקה העממית של סיןהרפובליקה העממית של סין • 2015: גרגוריו פלטריניירי איטליהאיטליה • 2017: גרגוריו פלטריניירי איטליהאיטליה • 2019: פלוריאן ולברוק גרמניהגרמניה • 2022: גרגוריו פלטריניירי איטליהאיטליה • 2023: אחמד חפנאווי תוניסיהתוניסיה |  |

 |